40. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ. Φ53/οικ. 2269 της 15/27 Σεπτ. 1993 (ΦΕΚ Β΄ 743) Ρύθμιση θεμάτων ασφάλισης των προσώπων που ορίζονται στο άρθρ. 43 του Νόμ. 2168/93. ΄Εχοντας υπόψη: 1.Τις διατάξεις του άρθρ. 43 του Νόμ. 2168/1993 (ΦΕΚ 147Α). 2.Τις διατάξεις των άρθρ. 23 παρ. 1 και 27 παρ. 1 και 27 παρ. 1 περίπτ. δ΄ του Νόμ. 1558/1985 (137Α) και τις διατάξεις του άρθρ. 5 του Π.Δ. 437/1985(157Α). Σελ. 818,306(α) Τεύχος 1324 Σελ. 58 3.Τις διατάξεις του άρθρ. 29Α του Νόμ. 1558/1985 που προστέθηκε με το άρθρ. 27 του Νόμ. 2081/1992 (154Α), αποφασίζουμε: 1.Οι συντάκτες μέλη των Ενώσεων Συντακτών Θεσσαλίας, Στ. Ελλάδας και Εύβοιας αφενός, και Πελοποννήσου, Νήσων και Ηπείρου αφετέρου, ασφαλίζονται στο Ταμείο Συντάξεων Προσωπικού Εφημερίδων Αθηνών και Θεσσαλονίκης για την απασχόλησή τους στις ημερήσιες Εφημερίδες της περιφέρειας των παραπάνω Ενώσεων από 1.10.93 σύμφωνα με το άρθρ. 43 του Νόμ. 2168/93 (147 Α). Ο χρόνος που διανύθηκε, με την ίδια ιδιότητα, στην ασφάλιση άλλων ασφαλιστικών Οργανισμών των παραπάνω αναφερομένων προσώπων θεωρείται ως χρόνος πραγματικής ασφάλισης στο ΤΣΠΕΑΘ τόσο για τη συμπλήρωση των απαιτούμενων προϋποθέσεων συνταξιοδότησης όσο και για τον υπολογισμό των παροχών που χορηγεί το Ταμείο. Το ΤΣΠΕΑΘ θεωρείται απονέμων οργανισμός ανεξάρτητα από το χρόνο που πραγματοποίησαν οι παραπάνω ασφαλισμένοι στην ασφάλισή του και δέν έχουν εφαρμογή οι διατάξεις του άρθρ. 2 του Ν.Δ. 4202/61 όπως αντικαταστάθηκε με το άρθρ. 9 του Νόμ. 1405/1983 και το άρθρ. 14 του Νόμ. 1902/1990. 2.Οι υποχρεώσεις και οι απαιτήσεις μεταξύ των ασφαλιστικών Οργανισμών διακανονίζονται σύμφωνα με τις διατάξεις του άρθρ. 5 του Ν.Δ. 4202/1961, όπως τροποποιήθηκε με το άρθρ. 10 του Νόμ. 1405/1983 και τις διατάξεις του άρθρ. 69 του Νόμ. 2084/92. 3.Από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού, αλλά σε βάρος του προϋπολογισμού του Ταμείου Συντάξεων Προσωπικού Εφημερίδων Αθηνών και Θεσσαλονίκης (ΝΠΔΔ) ύψους 4.500.000 δρχ. περίπου για το τρέχον οικονομικό έτος και 32.000.000 δρχ. περίπου για το οικονομικό έτος 1994. Η δαπάνη που προκαλείται για το τρέχον οικονομικό έτος θα καλυφθεί από την πίστωση που έχει εγγραφεί στον Κ.Α.Ε. 0600 του προϋπολογισμού του Ταμείου, η οποία ανέρχεται στο ποσό των 4.241.000.000 δρχ. Η άνω απόφαση κυρώθηκε με την παρ. 3 του άρθρ. 8 του Νόμ. 2217/31-31 Μαΐου 1994 (ΦΕΚ Α΄ 83), Τόμ. 39 σελ. 180,29. 39.Ι.α.38-40 Ταμείο Συντάξεων Προσ/κού Εφημερίδων Αθηνών και Θεσ/κης(ΤΣΠΕΑΘ) 238 